text: Brand i Vejle: Tolv beboere blev evakueret
  18 april 2016 kl. 04.31
  En brand i et cykelskur udviklede sig så voldsomt, så beboerne i en nærliggende opgang tidligt mandag morgen blev evakueret.
  Branden opstod klokken 5.12 i Ydunsgade  i Vejle midtby og ifølge vagtchef ved Sydøstjyllands Politi Henrik Dam så valgte politiet at evakuere 12 beboere, mens branden den blev slukket.
  Ingen personer kom til skade ved branden, men flere knallerter og motorcykler der var parkeret i skuret indebrændte.
  Efter godt tre kvarter lykkedes det for Vejle Brandvæsen at få branden slukket og beboerne kunne igen vende tilbage til deres lejligheder, fortæller vagtchef Henrik Dam til TV SYD.
  Brandårsagen er ukendt, siger politikommissær John Rand Skjødt fra lokalpolitiet i Vejle til TV SYD. Vi kan ikke sige, om den er påsat.
  - Men vi er meget interesserede i at høre fra eventuelle vidner, selv om der næppe har været mange på gaden på det tidspunkt.
  Branden blev anmeldt kl. 5.12 - af en beboer på den anden side af gade.
  